Diari Oficial de la Generalitat Valenciana


Sumari del DOGV 1032, del 28-03-1989 (1989/813459)

DECRET 33/1989, de 13 de març, del Consell de la Generalitat Valenciana, pel qual es acceptada la cessió, a títol gratuït, d'un immoble situat a Picanya, partida del Cami de Paiporta, realitzada per l'Ajuntament de Picanya.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/03/13/33/dof/vci/html**

### Dades del document

Número de DOGV
:   1032

Data del DOGV
:   28-03-1989

Secció del DOGV
:   DISPOSICIONS GENERALS

Número del document
:   1989/813459


Data del document
:   13-03-1989

Organisme emissor
:   Conselleria d'Economia i Hisenda

Tipus de document
:   Decret

Decret 33/1989, de 13 de març, del Consell de la Generalitat Valenciana, pel qual és acceptada la cessió a títol gratuït d'un immoble situat a Picanya, partida del Camí de Paiporta, realitzada per l'Ajuntament de Picanya.  
L?Ajuntament de Picanya, en sessió plenària realitzada el dia 30 d'abril de 1985, acordà la cessió gratuïta a la Generalitat Valenciana d'un immoble situat a Picanya, partida del Camí de Paiporta, del qual és propietari l'ajuntament esmentat.  
Aquesta cessió es realitza amb la finalitat determinant de construir-hi un centre de batxillerat.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió celebrada el dia 13 de març de 1989,  
DECRETE:  
Article primer  
Es acceptada la cessió a títol gratuït, realitzada per l'Ajuntament de Picanya a favor de la Generalitat Valenciana, de l?immoble següent:  
- Solar situat en terme de Picanya, partida del camí de Paiporta. Ocupa una superfície de nou mil dos-cents noranta metres i vuitanta-sis decímetres quadrats. Confronta: nord, de Vicente García López; sud, de l'Ajuntament de Picanya i de Rosa Gil Chuliá i altres; est, d?Amparo Casabán García, Carmelo Baixauli Ros i hereus de Francisca Mateu Ferris, abans Pedro Mateu Almenar; i oest, d'Irene Cubells Peris.  
La finca figura inscrita en el Registre de la Propietat de Torrent núm. 2, tom 2.078, llibre 96 de Picanya, foli 169, finca 8.210, inscripció 1 a d'agrupació.  
Article segon  
Aquesta cessió gratuïta de l?immoble esmentat comporta el compromís, per part de la Generalitat Valenciana, de construir-hi un centre de batxillerat.  
Article tercer  
L?Ajuntament de Picanya es compromet a eliminar qualsevol obstacle o impediment que pogués dificultar el desenvolupament normal de les obres.  
Article quart  
La propietat de l'immoble haurà d'incorporar-se a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
Disposició FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 13 de març de 1989.  
El Conseller d'Economia i Hisenda,   
ANTONI BIRLANGA CASANOVA  
El President de la Generalitat,   
JOAN LERMA I BLASCO


Còpia Permalink ELI